Fedora (GNU/Linux)

**Fedora** (previamente *Fedora Core*) é unha distribución GNU/Linux desenvolvida pola comunidade do *proxecto Fedora* e promovida pola compañía estadounidense Red Hat. O desenvolvemento de Fedora e as aplicacións que distribúe aséntanse nas licenzas libres. Pretende ser unha distribución á vangarda na introdución de novas versións e aplicacións e na innovación.

Estímase que no 2016 Fedora tiña 1.2 millóns de usuarios, entre os cales se atopa o creador do núcleo de Linux Linus Torvalds.

## Historia e características 
Orixinalmente, Red Hat Linux foi desenvolto exclusivamente dentro de Red Hat, coa súa realimentación de informes de usuarios que recuperaban erros e contribucións aos paquetes de software incluídos e non contribucións á distribución como tal. Isto cambiou o 22 de setembro de 2003, cando Red Hat Linux derivouse dando orixe ao Proxecto Fedora, que está orientado á comunidade de usuarios e así mesmo, serve de base para que Red Hat Enterprise Linux se desenvolva con máis efectividade e adopte as novas características que se engaden no Proxecto Fedora. Os enxeñeiros de Red Hat continúan participando na construción e desenvolvemento de Fedora. A primeira é unha unha versión de actualización continuas e a segunda son lanzamentos periódicos de Fedora.

**Rawhide** é a póla de desenvolvemento de Fedora. Libérase como unha copia completa da distribución. Nela engádense e próbanse os novos cambios e engadidos antes de que sexan enviados ás versións estables. Rawhide adoita ter máis cambios, ou funcionalidades novas, que a versión estable da distribución. Pódese empregar como sistema operativo principal do día a día, mais esta versión continua está dirixida aos usuarios avanzados, ás probas ou a aqueles que manteñen paquetes de software. Rawhide adóitase actualizar día a día e a ser usada para resolver incidencias. Ao ser unha versión con actualización continuas, ou *"rolling release"*, non se precisa anovar a distribución senón ir actualizándoa continuamente.

A fase de desenvolvemento **Branched** é unha fase previa ao lanzamento dunha nova versión. Unha copia de *rawhide* sepárase do desenvolvemento e comézase, chámaselle lanzamento e compróbase a súa estabilidade. Na fase de probas as versións de *branches* vanse denominando "alpha", "beta" a "GA (Final). Cando se corrixen os erros dese póla de *branched*, publícase como unha nova versión de Fedora. Así, a última versión, que saíu en xuño de 2017 despois de comprobar e estabilizar *branched*, é **Fedora 26**.

O soporte destas versións é curto. O ciclo de lanzamento de versións está en 6 meses e o soporte das versión de Fedora son de arredor de 13 meses, que son só unha versión entre as dúas. Porén, é posible anovar Fedora á seguinte versión sen precisar dunha reinstalación.

### Edicións
As principais edicións de cada versión de Fedora son:
* **Fedora Workstation**: é a edición máis editara para ser estable e amigable ao uso en portátiles e computadores de sobremesa. Conta con GNOME como o escritorio predefinido.
* **Fedora Server**: é o servidor de ciclo de uso curto mantido pola comunidade e cos últimos recursos liberados para a administración de servidores.
* **Fedora Atomic**: é a edición con reducido consumo de recursos do sistema e pensada para o uso de aplicacións "contedores", ou plataformas de virtualización (como Kubernetes, clusters Origin ou Docker)

Ademais conta con outras edicións máis específicas: Fedora Spins, Labs e ARM.

* **Fedora Spins**: xa que GNOME é o escritorio predefinido de Fedora, libéranse as seguintes edicións dos demais escritorios alternativas xa configurados:
** KDE Plasma Desktop
** XFCE Desktop
** LXDE Desktop
** MATE-Compiz Dektop
** Cinnamon Desktop
** Sugar on a Stick (SOAS) Desktop
* **Fedora Labs**: son as edicións para un uso específico, en edición completa de distribución ou como engadidos a unha instalación previa, en múltiples campos:
** Astronomy, para a astronomía
** Design Suite, para o deseño gráfico e multimedia
** Games, para xogos e lecer
** Jam, para a produción e reprodución musical
** Robotics Suite, para a aplicación en robótica
** Scientific, para o uso en investigación científica
** Security Lab, para a análise e corrección de erros en sistemas operativos
* **Fedora ARM**: son versións pensadas nos microprocesadores de ARM:
** Servidores ARM de Fedora:
*** Fedora Servers
*** Fedora Minimal
** Fedora para escritorio: imaxes para centros multimedia ARM, quioscos, portátiles ou outros dispositivos nos que se precise unha interface gráfica.
*** Fedora Workstation
*** KDE Plasma, XFCE, LXDE, MATE-Compiz, Cinnamon, Sugar on a Stick

## Notas